rlitschk/wikidir huggingface dataset:
General is en hogen Rang bi dat Militär. In veel Länner is dat de hööchste Rang. De Titel warrt in de Landmacht un in de Luftmacht bruukt. In de Marine heet de hööchste Rang Admiral. De General driggt veer Steerns. Man dat gifft allerwegens ok noch twee ünnere Deenstgraden in düt Amt: Dat is de Generalleutnant (dree Steerns) un de Generalmajor (twee Steerns). Verscheden Länner, as Düütschland un de Nedderlannen, kennt ok noch den Brigadegeneral (een Steern). In dat een oder anner Land gifft dat ok noch högere Räng, as den Marschall oder den General mit fiev Steerns (general of the army). De Begreep keem up, as Suldat en Beroop wurrn is, an't Enn vun dat 16. Johrhunnert un den Anfang vun dat 17. Johrhunnert. An Anfang weer dat so, dat dat Woort General to anner Räng bi dat Militär toföögt wurrn is, üm dor mit to wiesen: Düsse is nu de Baas vun de annern, as bi General-Kaptein, General-Leutnant, General-Major.
Globale Upwärmen – ook Klimawannel oder Eerdupwärmen – betekent den Anstieg van de dörsnidlike Temperatuur, de upstunds de Eerdatmosphere un de See upwärmt. Düsse Temperatuuranstieg veroorsaket de Minschen, de sied de Industrielle Revolutschoon fossile Brennstoffe, os Kölen, Eerdgas un Eerdöölge, Maschienen antodrieven un Energie to winnen verbrennt, un so Drievhuusgase in de Luft puust. De Drievhuusgase maket de Troposphere, de underst Schicht in de Eerdatmosphere, meer infrorode Stralen binnen de Atmosphere hoolden, dat so de natüürlike Drievhuuseffekt up de Eerden stärker werd. Dat wichtigste Direvhuusgas is upstunds Kölenstoffdixoid (CO2), man ook ander Gase os Methaan un Distickstoffmonoxid dreget bi de Eerden heter to maken. Dat Kölenstoffdioxid is nu al van oorsprünlgik 280 ppm up över 410 ppm anstegen. De Temperatuur es in die Tied van 1850 bet 2010 wat bi1,1 °C stegen, os de Wetlklimaraad (kort: IPCC för Intergovernmental Panel on Climate Change) vertellt. 2023 was dat heetste Jaar, sied denn de Minschen de Temperatuur systemaatsch uptekent; de Temperaturen weren wat bi 1,45 °C över den Snidd in de Tied vör de industrielle Revolutschoon. De verleden negen Jare weren medsams de heetsten Jare sied dat de Minschen dat Uptken begünnen. Verglieken kann een düt Temperatuurniveau bloot med de Eem-Warmtied vör
Robert Bernardis (* 7. August 1908 in Innsbruck; † 8. August 1944 in Berlin-Plötzensee) weer en öösterrieksch Wedderstandskämper tegen de Natschoonalsozialismus vun de 20. Juli 1944. Sien militärisch Loopbahn fung he as Leutnant in Enns an. To’n Anfang weer he regimetrüe, dat änner sück aber, as he an de Front muss un mit ankieken muss, wu vör sien Oogen Zivilisten doodschoten wurrn sünd. He hett sück denn de Wedderstand anslooten. As Oberstleutnant in de Generalstab vun de Wehrmacht weer he an’n 20. Juli 1944 in de Bendlerblock stationeert un hett de Befehl to de Operatschoon Walküre wieder geben. Nahdem dat Attentat scheitert weer, is he noch an de sülvig Abend fastnommen wurrn. An 8. August 1944 is he vun de Volksgerichtshoff to'n Dood verdeelt un an de glieker Dag henricht wurrn. Sien Familie hebbt se denn ok fastnommen un in’t Konzentratschoonslager staken, wat se aber överleeft hebbt. 2004 hebbt se hüm to Ehren en Denkmal in de Heeresünneruffizierschool in Enns enthüllt. List vun de Lüüd vun’n 20. Juli 1944
Disse Artikel is man blots en Stubben. Du kannst Wikipedia helpen un em verbetern. De Olympschen Spele (ooldgreeksch τὰ Ὀλύμπια tà Olýmpia, plattdüütsch „de Olympschen Spele“) sind Sportweddstriede, de dat os „Olympsche Spele“, de ook Sommerspele heet, un „Olympsche Winterspele“ regelmatig givt. Bi den Weddstrieden ringt Athelen un Teams in verscheden Sportaarden uut de ganse Welt ümme den Sieg. Dat International Olympic Committee (kort: IOC, plattdüütsch:„ Internatschonaal Olypmsch Komitee“) richt de Spele uut. Sied den Beginn sind de Olympschen Spele jümmerto grötter worden un nu stried Athleten uut meest jeden Land up de Eerden ümme Medaillien. Tohope med de Football-Weltmeesterschop sind Olympsche Sepele so dat gröttste Sportevent weltwied. De Olympschen Spele in de Nietied begünnen 1894, os Pierre de Coubertin, de olympschen Spele, de dat in’n oolden Grekenland in Olympia gav, wedder in’t Leven haald hadde. Se kemen an de Stelle van den Olympien in Grekenland to staan, de se daar sied 1856 uutrichten. Van 1896 an givt’t olle veer Jare Olympsche Spele un sied 1924 ook de Olympschen Winterspele. Sied 1994 wesselt de Winter- un Sommerspele in enen Rhythmus van twee Jaren Tied. Ene Uutname weren de Olympschen Spele 2020 in Tokio, de vanwegen de COVID-19-Pandemie eerst 2021 loosgüngen.
De Vryheidsfront (Freeheitsfront; eng.: Freedom Front) is en süüdafrikaansche Partei, de sik as Teel sett hett, för de Intressen vun de Buren intostahn. De Vörsitter is opstunns Dr. Pieter Groenewald. Bi de Wahl 1994 ünner dat Regeer vun General Constand Viljoen kreeg de Partei 2,2% vun all Stimmen, aver 1999 föll jemehr Ergeevnis op 0,8%. Kort vör de Wahl 2004, hebt de Konservative Partei, de Afrikaner Eenheids Beweging un de Vryheidsfront, beslaten tohopen ünner den Naam Freedom Front Plus (FF+) bi de Wahl antotreden. Offiziell Websteed
Disse Artikel is man blots en Stubben. Du kannst Wikipedia helpen un em verbetern. Dit Woort hett noch annere Bedüden: kiek dorför ünner Homo Sapiens un Minsch (Mehrdüdig Begreep). De moderne Minsch (m., wetenschopplich: Homo sapiens) höört to de högern Söögdeerten. Dormank warrt he to de Ordnung vun de Primaten (Primates) un de Unnerordnung vun de Dröögnesenapen (Haplorrhini) rekent. Amenne höört he noch to de Familie vun de Minschenapen (Hominidae) un to den Tribus vun de Hominini mit to. De moderne Minsch is de eenzigste Aart mank dat Geslecht Homo, de bit up düssen Dag överleevt hett. Dat gifft Mannslüüd un Froonslüüd. Dat sünd de twee Geslechter. De Kinner sünd de Jungs un de Deerns. Fröher is de moderne Minsch in de Wetenschop ok Homo sapiens sapiens nömmt wurrn. Dor scholl dat mit düütlich maakt weern, dat de Neanderdaler to desülvige Aart tohören dö, as de moderne Minsch. De Neanderdaler harr dormols den wetenschopplichen Naam Homo sapiens neanderthalensis kregen. Man hüdigendags warrt de Neanderdaler as en egene minschliche Aart ankeken. Dor hett de Homo sapiens nu sien körtern Naam vun weg. He kümmt ut de Latiensche Spraak un is tohopenföögt ut de beiden Wöör homo „Minsch“ un sapiens „de Bescheed
Disse Artikel is man blots en Stubben. Du kannst Wikipedia helpen un em verbetern. De NATO, kort för North Atlantic Treaty Organization (franzöösch OTAN Organisation du traité de l'Atlantique nord), plattdüütsch „Noordatlantsche Verdragsorganisatschoon“ (NAVO), ook Atlantsche Bund oder Noordatlantikpakt, es een Militärbund twischen 32 Staten – 30 in Europa un twee in Noordamerika. De Bund gründe sik na den tweden Weltkrieg, os de eersten twelv Staten den 4. April 1949 den „Noordatlantikverdrag“ (engelsch North Atlantic Treaty ) in Washington, D.C. underschreven. De Verdrag maket fast, dat de Staten, de Liddmaat in de NATO sind, sik gemeensaam verdeffenderen, wenn een Staat buten den Bund een Liddmaat angript. In de Tied van den Koolden Krieg was de NATO de Wedderpart to de Sowjetunioon un den Warschauer Pakt. De Höövdseed liggt in Brüssel, de dat Militär sitt dicht bi Mons in Belgien. Dat Militär van ollen Liddmaten tohoperekend het de NATO wat bi 3,5 Millionen Saldaten un Lüde, de för den Bund arbeed. Wat de Staten in de NATO gemeensam för Militär uutgevet maket 55 % van den millitäärschen Uutgaven weltwied. De NATO-Staten hebbet ook afmaked, dat jeedenen Staat up’t mindste 2 % van sienen Bruttobinnenlandprodukt för dat Militär uutgeven sall. What is
De Conoy, ok Piscataway nöömt, werrn en Algonkin sprekend Indianerstamm, de Familie met de Lenni Lenape un de Nanticoke werrn. Se hebbt twüschen Potomac River un de westlichen Küst vun de Chesapeake Bay leevt, dat hüütige Maryland, USA. Ut olle Upteken kann man sehn, dat se tomeist vun de Jaagd met Piel un Bagen up de faken vörkamenden Wilddeerten un Vagels vun jemehr Woonrebeet leevt hebbt. Jemehr Hüüs weern oval formt. In’t 17. Johrhunnert vun de Susquehanna ünner Druck sett, sünd de an Tall gau afnehmend Conoy an’n Potomac River langs flücht un keemen na binnere Pennsylvania. Met de Tiet tögen se an’n Susquehanna River langs un in 1765 keemen 150 Minschen vun jemehrn Stamm ünner de Herrschap vun de Irokesen in’n Süüden vun New York an. Mit de Mahican un Lenni Lenape, vun de se upnahmen weern, tögen se wieter na Westen. List van Indianer up de noordamerikaansche Kontinent
De Tagish sünd en Indianerstamm ut de athapaskisch Spraakfamilie. Jemehr traditschonell Siedlungsrebeet leeg in de Region üm de Tagish Lake un de Marsh Lake in dat kanaadsch Yukon-Territorium. De Stamm hett sück mit de Tlingit mischt, de an de Pazifik-Küst leven deen. Dordör is de Spraak vun de Tagish meest utstorven. Hüdtodag leevt en groote Deel vun dat Volk in un üm Carcross un Whitehorse as Lidmaaten vun de Carcross/Tagish First Nation oder de Kwanlin Dün First Nation. Lidmaaten vun de Stamm weern ok an dat Opdecken vun Gold bedeeligt, wat nahst to de Goldruusch an de Klondike River föhrt hett. Tagish bedüüd sovöl as „dat Ies vun de Frühling breckt”. List van Indianer up de noordamerikaansche Kontinent Kwanlin Dün First Nation (engl.) Carcross/Tagish First Nation (engl.)
Heinz Schneiter (* 12. April 1935 in Thun, Kanton Bern; † 4. Juli 2017) weer en Swiezer Footballspeler. De Afwehrspeler fung sien Loopbahn bi FC Thun an, bevör he to Young Boys Bern wesseln dee. 1962 hett he bi Lausanne Sports anhüürt. Dornah speel he noch twee Saisons bi Young Boys Bern speelt. 1969 hett he sien Profiloopbahn afslooten. För de Natschonalmannschap vun de Swiez hett he van 1957 bit 1966 insgesamt 44 Lännerspelen maakt un he weer ok bi de Football-Weltmeesterschapen 1962 un 1966 dorbi. Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8
Dominic Samuel Fritz (* 28. Dezember 1983 in Lörrach) is en düütsch-rumäänsch Politiker (fröher Gröne, nu USR). Fritz is siet den 30. Oktober 2020 de Börgermeester vun Timișoara. Dominic Fritz. Mehr Biller, Videos oder Audiodateien to’t Thema gifft dat bi Wikimedia Commons. https://www.dominicprimar.ro/autoportret
Bluebugging maakt för den verseerten Bruker vun en Mobiltelefon mööglich, up frömde Mobiltelefonen, de up disse Oort angrepen warrn künnt, (interne) Befehlen uttoföhren ahn dat de Teelperson dor wat vun wies warrt. Disse Angreepsoort up Mobiltelefonen mit bluetooth weer vun Martin Herfurt in’n März 2004 up de CeBIT in Hannober publik maakt. As anfällig gellt sünners Mobiltelefonen vun öllere Generatschonen. Wenn de Angrieper keen extra Utrüsten hett, mutt he sik in’nen Ümkreis vun ca. 10 m vun dat Teelmobiltelefon befinnen. Mit Spezialutrüsten leätt sik disse Radius vergröttern. De Angrieper kann nu verscheeden Bruukmööglichkeiten vun dat Mobiltelefon bruken, to’n Bispeel dat Lesen und Verstüren vun SMS, anropen un mithören vun Telefonaten, dat Bearbeiden vun’t Adressbook or dat Verbinnen na’t Internett. Bluetooth offiziell Bluetooth Websiet (en)
Kintetsu Railway Co., Ltd. is de Iesenbahn-Firma in Japan.De Sellschop hett ehren Seet in Tennōji-ku in Osaka. Kintetsu-Osaka-line (近鉄大阪線) Kintetsu-Nara-line (近鉄奈良線) Kintetsu-Kiōto-line (近鉄京都線) Kintetsu-Namba-line (近鉄難波線) Kintetsu-Minamiōsaka-line (近鉄南大阪線) Kintetsu-Yoshino-line (近鉄吉野線) Kintetsu-Nagano-line (近鉄長野線) Kintetsu-Dōmyōji-line (近鉄道明寺線) Kintetsu-Keihanna-line (近鉄けいはんな線) Kintetsu-Ikoma-line (近鉄生駒線) Kintetsu-Tawaramoto-line (近鉄田原本線) Kintetsu-Tenri-line (近鉄天理線) Kintetsu-Nagoya-line (近鉄名古屋線) Kintetsu-Yamada-line (近鉄山田線) Kintetsu-Toba-line (近鉄鳥羽線) Kintetsu-Shima-line (近鉄志摩線) Kintetsu-Yunoyama-line (近鉄湯の山線) Kintetsu-Suzuka-line (近鉄鈴鹿線) Kintetsu Railway. Mehr Biller, Videos oder Audiodateien to’t Thema gifft dat bi Wikimedia Commons. Websteed (japaansch)
Aikidō [aikidōː] (japaansch 合気道 oder 合氣道) is en japaansche Kunst vun dat Kämpen, de vun Morihei Uyeshiba in dat vergahn Johrhunnert grünnt wörrt un kummt vun dat Daito-ryu Aiki Jujutsu (大東流合氣柔術), en Kampkunst ahn Wapen vun de Samurai. De Naam sett sik tosammen ut den dree japaanschen Wörr 合 ai „Harmonie“, 氣 ki „Energie vun dat Leven“ un 道 do „Weg vun dat Leven“. Een öövt de Techniken mit de Afsicht, dat egene Bewegen beter to maken bit dat se ganz vun sülvst aflopen, wenn een angrepen warrt. In dat Aikidō geiht dat dorüm sik wehren to könen, wenn dor een kummt un wat Böses will. Dat geiht nich dorüm, annern Schaden to doon. Dorüm schall bi en Aikidōtechnik keeneen to Schaden kamen, nich de, de sick wehrt, un ok nich de, de angriept. Dat de Techniken to’n Afwehren dor sünd, bedüüdt, dat in den Aikidōtechniken keen Angriepen öövt warrn deit, man dat bedüüdt nich, dat dat dor gor keen Treed und Slääg bi gifft. So wat heet denn Atemi (japaansch 当て身 oder 当身) un is dorför dor, de Angrieper, de Uke ({IPA|ɯkɛ} 受け) ut de Waag brocht warrt un nich so oppasst, wat Nage, de Verdediger (投げ) mit em
Geoffrey Almeric Thorndike Martin (* 28. Mai 1934 in South Ockendon, Essex); † 7. März 2022 in Cambridge) weer en britisch Ägyptoloog. Nah den Schoolbesöök in Aveley un Grays in Essex hett he tonächst Olt Geschichte an dat University College London (BA 1963) studeert. Van 1963 bit 1970 studeer he Ägyptologie an dat Christ's College, Cambridge, wat he mit en MA 1966 un sien Doktertitel (PhD), 1969 afsluuten dee. 1970 wurr he Lecturer in Egyptology an dat University College London, 1978 Reader un van 1988 bit to sien Ruhestand 1993 Edwards Professor of Egyptian Archaeology and Philology. He hett an tallriek Öörd in Ägypten un in’n Sudan forscht. 1963 ahett he in Buhen in‘n Sudan arbeit, van 1964 bit 1968 un 1975 bit1998 in de Nekropole vun Saqqara, 1969 un 1980 in Amarna un van 1998 bit 2002 bi dat Amarna Royal Tombs Project in dat Daal vun de Könige. Egyptian Administrative and Private-name Seals. Griffith Institute, Oxford 1971 The royal tomb at el-Amarna. The objects. London 1974 The tomb of Hetepka and other Reliefs and Inscriptions from the sacred animal Necropolis North Saqqâra 1964-1973. Egypt Exploration Society, London 1979, ISBN 0-85698-074-9 The Sacred Animal Necropolis at North Saqqara. London
Jiu Jitsu (japaansch 柔術 Jūjutsu) is en japaansche Kampkunst, de ehrn Beginn sacht in dat 17. Johrhunnert in Japan hett. Dat weer dat, wat de Samurai anwennt hebbt, wenn se keen Wapen mehr hebbt hatt un sik liekers gegen een ahn oder ok mit Wapen wehren müssen. As ok in dat Aikido (dat ja vun en Jiu-Jitsu-Wies kummt) warrt de Kraft vun de Gegenslüüd ehr wiederstüert as ophollen, sodat nich so veel egene Kraft bruukt warrt. De Naam sett sik tosammen ut de Wörr japaansch 柔 jiu „week“ oder „nageven“ und japaansch 術 jitsu „Technik“ un is de sülbige Naam as vun dat Ju Jutsu, bloot dat dat keen japaansch Begrepen mehr hett. (De Europäschen kunnen de japaanschen Naam nich lesen un so is dat to twee verscheden Wörr worrn.) Jiu Jitsu is bannig mannigfolig un dat gifft neven dat Wiederstüern vun de Kraft ok Treed, Slääg, Smeet, Hevels, Wörgers un de Kamp an‘n Bodden. Een finnt wat ut den Judo jüstso in dat Jiu Jitsu wedder as wat ut den Karate oder Aikido un dat geiht ok dorüm, sik gegen Stöcker un Messen un Ümklammern un Hoor trecken to wehren. Ganz wichtig is dorbi dat wi nicht mit Kanonen
Aikidō Toho Iaidō (auch AikiToho Iai oder Nishio Ryu) is en Oort vun de japaansche Kampkunst Iaido un kummt vun de Kunst vun de Kamp mit de Sweert vun de Samurai in’t ole Japan. De Naam sett sik tosammen ut de japaanschen Wörr 合 ai „Harmonie“, 氣 ki „Energie vun dat Leven“, toho „Schweerttechnik“, 居合 iai „trecken“ un 道 dō „Weg vun dat Leven“. Anners as in dat Kendō geiht dat in dat Iaido nich dorüm, in Wettstrieden gegenenanner to kämpen un so beter to warrn, man dat gifft Katas, de een löppt un mit de een lehrt, dat Sweert to föhren un in den Vergliek mit sik sülven beter to warrn. Dat Besünnere in dat Iaidō is, dat een dat Sweert so gau treckt, dat een dor glieks mit snieden kann. Bi dat Iaido gifft dat vele verschedene Scholen, vunwegen dat verschedene Meesters geven hett, de all en beten wat anners maakt hebbt un all goot begrünnt hebbt, wat se daan hebbt, sodat vundaag keeneen seggen kann, dat dat Ene verkehrt is. Fröher weer dat so, vunwegen dat verschedene Familien geev, de mit Sweertern kämpen kunnen un de Samurai utbillt hebben. In dat Aiki Toho Iaido (een vun de
Luyten 726-8 (ok Gliese 65) is en Dubbelsteernsystem ut twee Ro’e Dwargen mit en Afstand vun ruchweg 8,8 Lichtjohren. Dormit tellt he to de neegsten Navers vun uns Sünn. De Kumponenten sünd all beid Flaresteerns, wobi de Kumponent Luyten 726-8 B de bannig bekannte UV Ceti is, de annere warrt as BL Ceti betekent, wiest aver en lüttere tyypsche Helligkeitsamplituud op. Dat Dubbelsteernsystem weer 1948 vun Willem Jacob Luyten opdeckt, na den dat ok nöömt is. De beiden Kumponenten kreist ümeenanner mit en Periood vun 26,52 Johren un en Afstand, de twüschen 2,1 un 8,8 AE wesselt. De nächste Naversteern vun dat System is de enkelte Steern Tau Ceti, de mit de Sünn to verglieken is. De liggt ruchweg 3,2 Lichtjohren wiet weg. Na en Bereken vun Robert A.J. Mathews weer dat Dubbelsteernsystem Luyten 726-8 bit vör 32.000 Johren de Steern, de an’n neegsten an de Sünn weer. Dör ünnerscheedliche Snelligkeiten weer he denn vun Proxima Centauri aflööst. <refercences /> GJ 65 in: SIMBAD, Centre de Données astronomiques de Strasbourg; afropen an’n 16. September 2018 L 726-8 bi Solstaton
Joseph Henry Blackburne (* 10. Dezember 1841 in Manchester; † 1. September 1924 in London) weer en engelschen Schachmester un een vun de beste Schachspelers in de tweete Hälft vun dat 19. Johrhunnert. Blackburne weer vör sien Schachkarriere in en koopmännisch Berop tätig. Denn wurr he en bannig gooden Daamspeler. Mit 18 Johren hett he denn an en Simultanvöstellung vun Paul Charles Morphy deelnommen uni s denn sülvst mit Schachspelen anfungen. Nah en Maand speel he all sülvst 10 Blindpartien simultan un hett dorup henn dat Schachspeel to sien Berop makt. Man hett hüm bald „black death“, den „swaarten Dood“ nömmt, wiels he meest in en schäbig swaarten Anzug un en old, swaarten Zylinder to’t Schachspelen kommen de, aber ok, wiels he, ganz in de Sinn vun de romantisch Schachepoche, he en bannig gooden Angreep- und Kombinatschonsspeler weer. Man segg hüm iesern Nerven nah, aber ok, dat he bannig völ sapen hett. In de Johren 1862 bit 1914 speel he up meest all bedüüdend Schachturnieren vun de Welt un weer meestens vörn dorbi. 1872 hett he in en Turnier in London Platz 2 belegt, achter Wilhelm Steinitz, ebenso in Wien 1873. He wunn dat Turnier in Wiesbaden 1880 (tosommen mit
Blair’s 16 Million Reserve is na dat Guinness-Book vun de Rekorden dat scharpste Krüdermiddel vun de Welt. Blair Lazard is de Hersteller dorvun. Op de Scoville-Skala to’n Meten vun de Scharpde kummt dat Middel op den hööchstmööglichen weert vun 16 Millionen Scoville. Een Buddel dorvun bargt 1 ml reine Capsaicin-Kristallen. Dat Produkt is blots 999 mol verköfft worrn un weer op’n US-Markt för ruchweg 200 $ to hebben. De Extrakt is so utermaten scharp, dat dat för’t Eten nich brukkt warrn kann. Der Hersteller raat an, dat Produkt blots för Experimenten to bruken un an’n Besten ok blots mit Schuulhandscho un Ogenschuul. Ofschoonst sik dat bi dat Middel üm en ganz eenfache Extrakschoon vun en cheemsch Verbinnen hannelt, warrt Blair Lazard för’t Herstellen vun dat scharpst möögliche Produkt in Fachkreises as en Oort Guru acht. Produktsiet op extremefood.com (engelsch)
Extrakschoon (vun latiensch ex „rut“ un latiensch trahere „tehn“, PPP: tractus) betekent Extrakschoon, dat Rutnehmen vun sünnere Andeelen ut en Stoffmischen, Extrakschoon, dat Wegmaken vun Tähnen, dat „Afsugen“ vun Ionen dör en elektrisch Feld in Ionenbornen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Woort Desquamatschoon (vun lat. sqama „de Schupp“) is en Fachutdruck för den Vörgang Afschuppen oder Schuppenbilln un betekent: in de Huutheelkunnen (Dermatologie) dat Afstöten vun de böversten, verhoornten Huutschichten ünner entstahn vun Huutschuppen, kiek bi Desquamatschoon (Dermatologie). dat Aflösen vun schalig formte Steenplatten vun en Fels as sünnere Oort vun’t Verweddern, kiek bi Desquamatschoon (Geologie). Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Abrasion (von latiensch abrasio „Afkratzen“) betekent Abrasion, dat allgemeen Wegmaken vun Körpergeweev, Abrasion, den Substanzafbo vun Tähnen dör mechaansch Rieven, Kürettaasch, en Verfohren in de Medizin to’n mechaansch Wegmaken vun Epithelzellen oder Sliemhüüt, En Form vun Erosion mit flachig Afdrägen vun Steen dör Afschaben na Kollision mit transporteertet Material. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Volker Bajus (* 5. Januar 1964 in Bremerhoben) is en düütsch Politiker (B90/Gröne). Bajus is in Beers op. Sien Vadder wurr in Rumänien baren. He studeert vun 1984 bet 1991 in Hamborg un Ossenbrügge Soziologie. Siet 1996 hett he in verscheeden Positschonen för dat entwicklungspolitisch Kinnerhülpwark terre des hommes arbeit. Bajus hett twee Kinner un is verheiraadt. Bajus is 1993 de Partei Bündnis 90/De Grönen bitreden. Siet 1996 hörrt he för sien Partei den Raat vun de Stadt Ossenbrügge an. Aktuell is he Frakschoonsvörsitter vun sien Frakschoon in'n Staadraad. Bi de Landdagswahl in Neddersassen 2013 recken he över de Landslist en Mandat in' Neddersassischen Landdag. In de Gröön Landdagsfrakschoon Neddersassen weer he ümweltpolitisch un kulturpolitisch Spreker. Nah de Landdagswahl 2017 is he eerst ut den Landdag utscheeden, hett aver in' März 2020 för de in den DGB-Bundsvörstand wählt Anja Piel in dat Parlament drückt. In de 18. Periood weer he Spreker vun de Gröön Landdagsfraktschoon för Sozialpolitik, tostännig för Kinner, Jöögd un Familie as ok Justizvulltrecken. Bi de Landdagswahl 2022 wurr he weer över den Landwahlvörslag in dat Parlament wählt. He is sietdem as Parlamentarischen Geschäftsführer un stellvertreden Vörsitter för sien Frakschoon tätig. Volker Bajus. Mehr Biller, Videos oder Audiodateien
Disse Artikel is man blots en Stubben. Du kannst Wikipedia helpen un em verbetern. Le Corbusier (* 6. Oktober 1887 in La Chaux-de-Fonds, Swiez; storven 27. August 1965 in Roquebrune-Cap-Martin, Frankriek) weer een swiez-franzööschen Architekt, Designer, Maler un Stadtplaner. Le Corbusier, den sien richtigen Naam Charles-Édouard Jeanneret weer, is in La Chaux-de-Fonds, en Stadt in de Jura-Rebeed van de Swiez, boren. Sien fröhe Johren prägden sien Interesse an Architektur un Design, deen em later to een vun de wichtigstenn Figuren in de Modernismus maken sull. Na sien Schooltied in La Chaux-de-Fonds, hett Le Corbusier en Tiedlang in Wien as Lehrjunge in en Architekturbüro arbeit un hett dorbi sien eerst Weten in de Architektur sammelt. Later hett hem siene Reisen dör Europa fört to wichtige kulturelle Zentren, wo he sien Frömdsprakenkenntnisse verbetter. Le Corbusier sien Berufsleven weer marked by wegweisende Projekten. Eens davon weer de Villa Savoye, en ikonische Residenz, de för ehr minimalistisch Design un de Betonpfeiler beröömt is. Anner wichtige Wärken ümfaat de Unité d'Habitation, en modernistisch Wohngenossenschaftsbau, un dat Capitol Complex in Chandigarh, Indien. Sien Philosophie von Architektur weer dör de Ideen vun den Purismus" un "Licht un Schatten" beinfloot. Le Corbusier glöv, dat de Architektur de Levenskwaliteit